stanford-oval/wikipedia huggingface dataset:
Smokey Robinson
Elämä ja ura

Robinson syntyi Detroitissa vuonna 1940 ja kasvoi Brewsterin kaupunginosassa. Hänen isänsä oli rekkakuski, joka oli paljon poissa kotoa. Lempinimensä ”Smokey Joe” Robinson sai sedältään. Kun Robinsonin äiti kuoli, pojan kasvatti hänen isosiskonsa.
Robinson alkoi varhaisteini-ikäisenä laulaa ystäviensä kanssa doo-wop-yhtyeissä. Hän perusti vuonna 1955 lauluyhtyeen nimeltä The Five Chimes, joka vaihtoi vuotta myöhemmin nimekseen The Matadors. Jäsenvaihdosten jälkeen yhtye otti nimekseen The Miracles, ja se alkoi saada nimeä Detroitin R&B-piireissä.
Robinson tapasi vuonna 1958 lauluntekijä Berry Gordyn, joka sai Miraclesille levytyssopimuksen End Recordsille. Yhtyeen ensimmäinen single ”Got a Job” julkaistiin saman vuoden lopussa. Sitä myytiin kohtalaisesti Detroitissa, mutta maanlaajuisesti se ei vielä menestynyt, kuten eivät yhtyeen seuraavatkaan singlet.
Kun Gordy perusti oman levymerkin nimeltä Motown, The Miraclesista tuli sen ensimmäinen artisti. Robinsonin kirjoittama ”Shop Around” (1960) oli Motownin ensimmäinen kansallinen hittisingle.
The Miracles levytti 1960-luvulla useita R&B-hittejä, kuten ”Tracks of My Tears”, ”Mickey’s Monkey”, ”You’ve Really Got a Hold on Me”, ”Going to a Go-Go” ja ”Ooo Baby Baby”. Kun Robinsonin maine yhtyeen luovana voimana kasvoi, sen nimeksi vaihdettiin vuonna 1966 Smokey Robinson & the Miracles. Oman yhtyeensä ohella Robinson kirjoitti hittejämyös muille artisteille, kuten ”My Guy” Mary Wellsille ja ”The Way You Do the Things You Do” The Temptationsille. Robinson oli myös Motownin varatoimitusjohtaja ja auttoi yhtiön nostamisessa yhdeksi Yhdysvaltain historian menestyneimmistä itsenäisistä levy-yhtiöistä.
Robinson erosi vuonna 1970 Miraclesista voidakseen viettää enemmän aikaa perheensä kanssa. Kaksi vuotta myöhemmin hän palasi levytysstudioon ja julkaisi vuonna 1973 soolo-albumin Smokey. Sitä seurasi sarja uusia sooloalbumeita, ja Robinsonin singlet nousivat edelleen singlelistoille. Viimeisen Motown-albuminsa Love, Smokey Robinson julkaisi vuonna 1990, minkä jälkeen hän on levyttänyt muun muassa SBK Recordsille sekä omalle Robso Records -yhtiölle. Robinson on jatkanut uusien albumien julkaisemista 2010-luvulle saakka.
Robinson nimettiin Rock and Roll Hall of Fameen vuonna 1987. Robinson voitti vuonna 1987 Grammy-palkinnon parhaasta miesartistin R&B-esityksestä laulullaan "Just to See Her". Hänelle myönnettiin legenda-Grammy vuonna 1990 ja elämäntyö-Grammy vuonna 1999.
Robinson oli naimisissa Claudette Rogersin kanssa vuosina 1959–1986.
Osittainen diskografia > Tunnetuimpia kappaleita

The Miracles – ”You’ve Really Got a Hold on Me” (1962)
Mary Wells – ”My Guy” (1964)
The Temptations – ”My Girl” (1964)
Smokey Robinson & the Miracles – ”Tracks of My Tears” (1965)
Smokey Robinson & the Miracles – ”I Second That Emotion” (1967)
Smokey Robinson & the Miracles – ”Tears of a Clown” (1967)
Osittainen diskografia > Sooloalbumit > Motownin julkaisut

Smokey (1973)
Pure Smokey (1974)
A Quiet Storm (1975)
Smokey’s Family Robinson (1976)
Deep in My Soul (1977)
Big Time (1977, soundtrack)
Love Breeze (1978)
Smokin’ Motown (1978)
Where There's Smoke... (1979)
Warm Thoughts (1980)
Being With You (1981)
Yes It’s You Lady (1982)
Touch the Sky (1983)
Essar (1984)
Smoke Signals (1986)
One Heartbeat (1987)
Love, Smokey (1990)
Osittainen diskografia > Sooloalbumit > Myöhemmät julkaisut

Double Good Everything (1991)
Intimate (1999)
Food for the Spirit (2004)
Timeless Love (2004)
Time Flies When You're Having Fun (2009)
Now and Then (2010)
Smokey & Friends (2014)
Christmas Everyday (2017)
Aiheesta muualla

Kuvia tai muita tiedostoja aiheesta Smokey Robinson Wikimedia Commonsissa
Smokey Robinson Internet Movie Databasessa. (englanniksi)
Spodoptera

| Spodoptera |
| --- | --- |
 Spodoptera frugiperda
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Noctuinae
Tribus::  Kulkuyökköset Prodeniini
Suku::  Spodoptera  Guenée, 1852
Katso myös
   Spodoptera Wikispeciesissä   Spodoptera Commonsissa 
Infobox OKNimi-testi OK: 
Spodoptera on yökkösten heimoon kuuluva perhossuku. Lajit ovat esiintymisalueellaan merkittäviä tuholaisia.
Spodoptera-lajien toukilla esiintyy silloin tällöin massaesiintymiä, joiden yhteydessä miljoonat toukat syövät kaiken syömäkelpoisen. Pääasiassa ne ovat kiinnostuneita heinäkasveista, joihin lukeutuvat monet viljelyskasvit kuten vehnä, riisi ja maissi. Miljoonien toukkien ulosteet voivat myös saastuttaa juomaveden. Massaesiintymässä toukat poikkeavat ulkonäöltään ja käyttäytymiseltään tavanomaisesta; ilmiö joka muistuttaa suuresti kulkusirkkalajien käyttäytymistä. Tammikuussa 2009 afrikkalaisen Spodoptera exempta -lajin toukkien massaesiintyminen Liberiassa on aiheuttanut kansallisen hätätilan ja vaikuttanut 400 000 ihmisen elämään
Suvun lajeista kaakkoisaasialainen kulkuyökkönen (S. exigua) vaeltaa usein Suomeen ja muualle läntiseen Eurooppaan. Se ei kuitenkaan kykene lisääntymään alueilla, missä talvi lakastuttaa ravintokasvit.
Lajeja

Spodoptera albula
Spodoptera androgea
Spodoptera dolichos
Spodoptera eridania
Spodoptera exempta
Kulkuyökkönen (Spodoptera exigua)
Spodoptera frugiperda
Spodoptera hipparis
Spodoptera latifascia
Krysanteemiyökkönen (Spodoptera littoralis)
Spodoptera litura
Spodoptera mauritia
Spodoptera ornithogalli
Spodoptera pecten Guenée
Spodoptera praefica
Aiheesta muualla

Laji.fi: Spodoptera
Iowa State University, BugGuide.net: Genus Spodoptera - Armyworms (englanniksi)
Pherobase: Semiochemicals of Genus Spodoptera (englanniksi)
Q&A: Armyworms ravage Liberia (englanniksi)
Stay (Toojin kappale)

|  Stay |
| --- | --- |

Kappaleen tiedot
Esittäjä(t):  Tooji
Levy-yhtiö:  Synnes Music Management
Tyylilaji:  pop
Säveltäjä(t):  Figge Boström Tooji Peter Boström
Sanoittaja(t):  Figge Boström Tooji Peter Boström
Euroviisutiedot
Vuosi:  2012
Maa:  Norja
Kieli:  englanti
Sijoitus:  26.
Pisteet:  7
Sijoitus semifinaalissa:  10.
Pisteet semifinaalissa:  45
Sanat:  sanoitus
Stay on Toojin esittämä kappale, joka edusti Norjaa vuoden 2012 Eurovision laulukilpailussa Azerbaidžanin Bakussa.
Kappale kilpaili Euroviisujen toisessa semifinaalissa, jossa se sijoittui kymmenenneksi ja selviytyi finaaliin. Finaalissa kappale sijoittui viimeiseksi 7 pisteellä.
Sulfonihappo

Sulfonihappo
Sulfonihappo on pysymätön happo, jonka kaava on H-S(=O)2-OH. Sulfonihappo muuttuu nopeasti toiseksi tautomeerikseen, pysyväksi rikkihapokkeeksi  HO-S(=O)-OH. Sulfonihapon orgaaniset johdokset, joissa rikin vetyatomi on korvautunut orgaanisella ryhmällä R, ovat pysyviä.  Orgaanisten sulfonihappojen yleinen kaava on R-S(=O)2-OH. Termiä sulfonaatti käytetään sulfonihapon estereistä, R-S(=O)2-OR ja ioneista, joiden yleinen rakenne on R-S(=O)2-O−, missä R on jokin orgaaninen ryhmä.
Stephanie Kwolek

Stephanie Kwolek
Stephanie Louise Kwolek (31. heinäkuuta 1923 New Kensington, Pennsylvania – 18. kesäkuuta 2014 Wilmington, Delaware) oli yhdysvaltalainen kemisti.
Elämä ja ura

Hän kehitti DuPontille aramidin, ja hänen työnsä pohjalta markkinoille saatettiin 1970-luvun alussa kauppanimi Kevlar, jota käytetään luodinkestävissä liiveissä, kypärissä sekä lentokoneiden osissa. Keksintö patentoitiin vuonna 1966.
Kwolekilla oli hallussaan 28 patenttia. Hänelle on myönnetty paikka National Inventors Hall of Famessa (1995) ja National Medal of Technology (1996).
Hän jäi eläkkeelle vuonna 1986.
Aiheesta muualla

Stephanie Kwolekin muistokirjoitus Helsingin Sanomissa.
Skocznia narciarska im. Adama Małysza

| Skocznia narciarska im>  Adama Małysza |
| --- | --- |

Sijainti
Paikkakunta:   Wisła, Puola
Katsomopaikat:  8 000
Koordinaatit:  49°37′45.5″N, 18°54′55″E
Avattu:  1933
Remontoitu:  1957, 1967, 1995, 2004–2008, 2023
Seura:  WSS Wisła
Rakenne
K-piste:  120 metriä
Mäkikoko:  134 metriä
Mäkiennätys:  144,5 metriä  Andreas Wellinger (13.1.2024)
Naisten mäkiennätys:  113,0 metriä  Kamila Karpiel (22.12.2020)
Kesämäkiennätys:  137,5 metriä  Anders Fannemel  Manuel Fettner (21.7.2016, 18.7.2021)
Naisten kesämäkiennätys:  133,5 metriä  Sara Takanashi (18.7.2021)
Muovitus:  Kyllä
Vauhtimäen pituus:  94,35 m
Vauhtimäen kulma:  35°
Keulan pituus:  6,71 m
Keulan korkeus:  3,03 m
Keulan kulma:  11°
Alastulorinteen kulma:  33,5°
Skocznia narciarska im. Adama Małysza, aikaisemmin Malinka, on hyppyrimäki Wisłassa Puolassa.
Historia

Ensimmäinen hyppyrimäki Malinkaan, Wisłan kaupunginosaan, rakennettiin vuonna 1933. Hyppyrimäki remontoitiin ensimmäisen kerran vuonna 1957, jolloin siitä tuli Wisłan suurin ja Puolan toiseksi suurin hyppyrimäki. Seuraava remontti tehtiin vuonna 1967, jolloin rakennettiin uusi puinen vauhtimäki entisen luonnonmäen tilalle, remontissa K-piste asetettiin 96,5 metriin. Seuraavan kerran hyppyrimäkeä remontoitiin vuonna 1995, jolloin K-piste siirrettiin 105 metriin. Hyppyrimäen erikoisuus oli tie, joka piti sulkea harjoituksia ja kilpailuja varten, koska se kulki alastulorinteen läpi.
Adam Małyszin menestyksen myötä 2000-luvun alussa herätti ajatukset hyppyrimäen jälleenrakentamisesta. Lokakuussa 2003 tehtiin ensimmäiset rakennussopimukset ja rakennustyöt aloitettiin vuotta myöhemmin. Uusi K120 HS134 -hyppyrimäki valmistui syksyllä 2008, vuoden myöhässä alkuperäisestä aikataulusta kesällä 2006 sattuneen maanvyörymän vuoksi. Avajaisissa Puolan kesämestaruuskilpailuissa 26.–28. syyskuuta 2008 uuden hyppyrimäen nimeksi virallistettiin Skocznia narciarska im. Adama Małysza. Uuden mäkistadionin erikoispiirre on tie 942, joka kulkee katsomorakennelman alla tunnelissa. Hyppyrimäen alastulorinnettä remontoitiin kesällä 2023.
Mäkiennätyksen kehittyminen

Mäkiennätyksen 144,5 metriä on hypännyt Andreas Wellinger.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1933 |  Mieczysław Kozdruń | 41,0 m |  |  |
| 1947 |  Rudolf Fros | 67,0 m |  |  |
| 1952 |  Stanisław Marusarz | 78,0 m |  | Ensimmäisen mäen mäkiennätys |
| 11.1.1958 |  Władysław Tajner | 78,0 m |  |  |
| 15.1.1960 |  Zdzisław Hryniewiecki | 78,5 m |  |  |
| 23.2.1964 |  Józef Przybyła | 81,0 m |  | Toisen mäen mäkiennätys |
| 20.1.1968 |  Józef Kocyan | 83,0 m |  |  |
| 20.1.1968 |  Józef Kocyan | 86,5 m |  |  |
| 1969 |  Erwin Fiedor | 90,5 m |  |  |
| 26.1.1969 |  Gari Napalkov | 90,5 m |  |  |
| 1971 |  Stefan Hula | 90,5 m |  |  |
| 1971 |  Rudolf Höhnl | 93,0 m |  |  |
| 1971 |  Stefan Hula | 93,0 m |  |  |
| 10.1.1975 |  Stanisław Bobak | 99,0 m |  |  |
| 1984 |  Janusz Malik | 102,5 m |  |  |
| 1985 |  Piotr Fijas | 103,5 m |  |  |
| 1986 |  Piotr Fijas | 104,5 m |  | K96,5-mäen mäkiennätys |
| 1996 |  Adam Małysz | 105,0 m |  |  |
| 1997 |  Adam Małysz | 110,0 m |  |   |
| 1997 |  Jakub Janda | 110,0 m |  |  |
| 14.2.1999 |  Robert Mateja | 110,5 m |  |  |
| 28.2.2001 |  Robert Mateja | 119,0 m | Puolan mestaruuskilpailut 2001 | Kaatunut |
| 28.2.2001 |  Wojciech Skupień | 112,5 m | Puolan mestaruuskilpailut 2001 | K105-mäen mäkiennätys |
| 14.2.2009 |  Kamil Stoch | 132,0 m | Puolan mestaruuskilpailut 2009 |  |
| 10.3.2011 |  Michael Hayböck | 134,0 m | Continental Cup |  |
| 12.3.2011 |  Vegard Haukø Sklett | 135,0 m | Continental Cup |  |
| 26.12.2011 |  Kamil Stoch | 136,0 m | Puolan mestaruuskilpailut 2011 |  |
| 4.2.2012 |  Bartłomiej Kłusek | 136,5 m |  |  |
| 8.1.2013 |  Jan Ziobro | 111,5 m | Maailmancup |  |
| 8.1.2013 |  Bartłomiej Kłusek | 120,0 m | Maailmancup |  |
| 8.1.2013 |  Aleksander Zniszczoł | 127,0 m | Maailmancup |  |
| 8.1.2013 |  Kaarel Nurmsalu | 129,5 m | Maailmancup |  |
| 8.1.2013 |  Krzysztof Miętus | 130,0 m | Maailmancup |  |
| 8.1.2013 |  Lauri Asikainen | 132,5 m | Maailmancup |  |
| 8.1.2013 |  Vladimir Zografski | 134,5 m | Maailmancup |  |
| 8.1.2013 |  Stefan Kraft | 139,0 m | Maailmancup |  |
| 16.1.2014 |  Peter Prevc | 140,5 m | Maailmancup | Kaatunut |
| 15.1.2015 |  Kamil Stoch | 139,5 m | Maailmancup | Kaatunut |
| 15.1.2015 |  Anders Bardal | 140,0 m | Maailmancup | Kaatunut |
| 13.1.2024 |  Andreas Wellinger | 144,5 m | Maailmancup |  |
Kesämäkiennätyksen kehittyminen (miehet)

Kesämäkiennätyksen 137,5 metriä ovat hypänneet Anders Fannemel ja Manuel Fettner.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 26.9.2008 |  Paweł Słowiok | 123,0 m | Yhdistetyn Puolan kesämestaruuskilpailut 2008 |  |
| 26.9.2008 |  Adam Małysz | 126,0 m | Puolan kesämestaruuskilpailut 2008 |  |
| 26.9.2008 |  Maciej Kot | 135,0 m | Puolan kesämestaruuskilpailut 2008 |  |
| 19.8.2010 |  Piotr Żyła | 110,5 m | Kesä-GP |  |
| 19.8.2010 |  Rafał Śliż | 125,5 m | Kesä-GP |  |
| 19.8.2010 |  Kamil Stoch | 134,5 m | Kesä-GP |  |
| 3.10.2010 |  Anssi Koivuranta | 136,0 m | Continental Cup |  |
| 3.10.2010 |  Jure Šinkovec | 137,5 m | Continental Cup |  |
| 2.8.2013 |  Kamil Stoch | 136,0 m | Kesä-GP |  |
| 20.7.2014 |  Piotr Żyła | 140,0 m | Puolan kesämestaruuskilpailut 2014 | Kaatunut |
| 8.8.2015 |  Klemens Murańka | 138,0 m | Continental Cup | Kaatunut |
| 21.7.2016 |  Anders Fannemel | 137,5 m | Kesä-GP |  |
| 19.9.2020 |  Martin Hamann | 137,5 m | Continental Cup |  |
| 18.7.2021 |  Manuel Fettner | 137,5 m | Kesä-GP |  |
Kesämäkiennätyksen kehittyminen (naiset)

Naisten kesämäkiennätyksen 133,5 metriä on hypännyt Sara Takanashi.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 16.7.2021 |  Nicole Konderla | 103,0 m | Kesä-GP |  |
| 16.7.2021 |  Aleksandra Kustova | 107,5 m | Kesä-GP |  |
| 16.7.2021 |  Abigail Strate | 112,5 m | Kesä-GP |  |
| 16.7.2021 |  Klára Ulrichová | 124,5 m | Kesä-GP |  |
| 16.7.2021 |  Jerneja Brecl | 126,0 m | Kesä-GP |  |
| 16.7.2021 |  Marita Kramer | 127,5 m | Kesä-GP |  |
| 16.7.2021 |  Sara Takanashi | 129,5 m | Kesä-GP |  |
| 16.7.2021 |  Nicole Konderla | 115,0 m | Kesä-GP |  |
| 16.7.2021 |  Julia Clair | 115,5 m | Kesä-GP |  |
| 16.7.2021 |  Urša Bogataj | 123,0 m | Kesä-GP |  |
| 17.7.2021 |  Urša Bogataj | 126,5 m | Kesä-GP |   |
| 17.7.2021 |  Sara Takanashi | 126,5 m | Kesä-GP |  |
| 17.7.2021 |  Urša Bogataj | 126,5 m | Kesä-GP |  |
| 18.7.2021 |  Sara Takanashi | 128,5 m | Kesä-GP |  |
| 18.7.2021 |  Marita Kramer | 131,0 m | Kesä-GP |  |
| 18.7.2021 |  Urša Bogataj | 133,0 m | Kesä-GP |  |
| 18.7.2021 |  Sara Takanashi | 133,5 m | Kesä-GP |  |
| 4.11.2022 |  Ema Klinec | 135,5 m | Maailmancup |  |
| 4.11.2022 |  Katharina Althaus | 136,0 m | Maailmancup |  |
Aiheesta muualla

Kuvia tai muita tiedostoja aiheesta Skocznia narciarska im. Adama Małysza Wikimedia Commonsissa
Mäkihypyn maailmancup kaudella 2010–2011
Stay (Anna Odobescun kappale)

|  Stay |
| --- | --- |
 Anna Odobescu esittämässä kappaletta toisen semifinaalin kenraaliharjoituksessa.
Kappaleen tiedot
Esittäjä(t):  Anna Odobescu
Levy-yhtiö:  Reil
Kesto:  3:00
Tyylilaji:  pop
Julkaistu:  1. helmikuuta 2019
Säveltäjä(t):  Georgios Kalpakidis Thomas Reil Jeppe Reil Maria Broberg
Sanoittaja(t):  Georgios Kalpakidis Thomas Reil Jeppe Reil Maria Broberg
Euroviisutiedot
Vuosi:  2019
Maa:  Moldova
Kieli:  englanti
Sijoitus semifinaalissa:  12.
Pisteet semifinaalissa:  85
Video:  videolinkki
Stay on moldovalaisen laulajan Anna Odobescun esittämä kappale, jolla hän edusti Moldovaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui kahdenneksitoista ja karsiutui finaalista.
Stephanie Parker

Stephanie Parker (29. maaliskuuta 1987 – 18. huhtikuuta 2009 Pontypridd) oli brittiläinen näyttelijä.
Stephanie tunnettiin ehkä parhaiten Stacey Weaverina BBC-kanavan Belonging-draamasarjasta, jossa hän näytteli seitsemän vuotta. Belonging-draamasarjan tekeminen lopetettiin vuoden 2009 alussa ja sen viimeinen jakso esitettiin Englannissa kaksi päivää ennen Parkerin kuolemaa.
Kuolema

22-vuotias Parker teki ilmeisesti itsemurhan, sillä ohikulkija löysi hänet 18. huhtikuuta 2009 hirttäytyneenä kotinsa läheiseltä pellolta. Poliisi ei epäile kuolemaan liittyvän rikosta.
Aiheesta muualla

Stephanie Parker Internet Movie Databasessa. (englanniksi)
Sukusolu

Sukusolu eli gameetti on suvullisesti lisääntyvien eliöiden suvunjatkamiseen erikoistunut solu. Sukusolut syntyvät sukurauhasissa sijaitsevista ituradan soluista meioottisten solunjakautumisten kautta, ja läpikäyvät meioosin yhteydessä lisääntymiseen tarvittavan erilaistumisprosessin.
Naaraalla ituradan solut käyvät kehittyessään läpi oogeneesin ja meioosin ja lopputuloksena on haploidi munasolu. Oogeneesissa munasoluun varastoituu suuri määrä vararavintoa alkion alkukehityksen turvaamiseksi. Meioosin tuottamista haploideista tumista vain yksi kehittyy munasolun tumaksi, muut kolme tumaa surkastuvat.
Koiraalla ituradan solut käyvät kehittyessään läpi meioosin ja spermatogeneesin ja lopputuloksena ovat haploidit siittiöt. Meioosin jälkeen haploidit meioosituotteet läpikäyvät voimakkaan rakenteellisen muuntumisen. Tuma tiivistyy hyvin tiukaksi paketiksi ja siittiön siima ja sille energiaa tuottavat elimet kehittyvät.
Hedelmöityksessä vain siittiön haploidi tuma tunkeutuu munasoluun ja hedelmöittää haploidin munasolun (n + n → 2n). Syntyy diploidi tsygootti, josta uusi yksilö saa alkunsa.
Kasveilla naaraspuoliset sukusolut kehittyvät alkiorakon emosolusta (engl. embryo sac mother cell, EMC), läpikäyvät meioosin ja sen jälkeen muutaman mitoosin. Monitumaisessa alkiorakossa yksi tuma on haploidi munasolun tuma, muut ovat avustavia tumia.
Kasveilla koiraspuoliset sukusolut kehittyvät siitepölyhiukkasen emosolusta (engl. pollen mother cell, PMC), läpikäyvät meioosin ja sen jälkeen pari mitoosia. Siitepölyhiukkanen sisältää kolme haploidia tumaa.
Koppisiemenisillä kasveilla hedelmöityksessä siitepölyhiukkasen tumista yksi kasvattaa siiteputken, yksi hedelmöittää munasolun (n+n → 2n) ja yksi hedelmöittää kaksitumaisen keskustuman (n+n+n → 3n). Hedelmöitetystä munasolusta kehittyy diploidi yksilö (alkio), hedelmöitetystä keskustumasta syntyy siemenen triploidi ravintosolukko.
Suihkujarru

Airbus A320:n moottori, jonka suihkujarru on käytössä.
Suihkujarru eli reverssi on lentokoneen moottorin toiminto, jolla sen tuottama työntövoima saadaan käännettyä lentokoneen hidastamiseksi koneen laskeuduttua. Se toimii niin, että moottorista ulos tulevat kaasut ohjataan esimerkiksi erilaisten levyjen avulla eteenpäin, lentokoneen kulkusuuntaa vastaan. Tällöin ne tuottavat negatiivisen työntövoiman tai vähintään kumoavat moottorin tuottaman työntövoiman, jolloin myös moottorin tuottama ilmanvastus hidastaa konetta. Vastaava toiminto voidaan toteuttaa myös potkurikoneessa muuttamalla potkurien lapakulmat negatiiviseksi.
Monet lentokoneet voivat myös peruuttaa suihkujarrun avulla, mutta sitä ei enää nykyään yleensä käytetä peruuttamiseen potkurikalustoa lukuun ottamatta. Esimerkiksi Finnair käytti suihkujarrujen avulla peruuttamista portilta työnnön korvikkeena muun muassa DC-9-laivastossaan ajoittain aina vuosituhannen vaihteeseen saakka. Käytännöstä luopuminen liittyy  polttoaineen hintojen nousuun ja käänteisen käyttövirtauksen aiheuttamaan vierasesinevauriovaaraan -- esimerkiksi kiviä tai muuta irtainta ainesta voi osua koneeseen, jos suihkujarrua käytetään pidemmän aikaa. Toisaalta DC-8-koneessa suihkujarruja voitiin käyttää myös ilmassa jarruttamiseen. Joissakin nykysuihkukoneissa (esim.Airbus A380) vain osa moottoreista on varustettu suihkujarruilla, sillä niiden teho on nykymoottoreilla aiempaa pienempi, johtuen niiden aiempaa pienemmästä polttokammion läpivirtauksesta (ohivirtausmoottori). A380:n tapauksessa ilmailuviranomaiset eivät kuitenkaan hyväksyneet suihkujarrujen poisjättämistä, vaikka tätäkin ehdotettiin.
Aiheesta muualla

Kuvia tai muita tiedostoja aiheesta Suihkujarru Wikimedia Commonsissa
Soi-tin-me-not

| Soi-tin-me-not Soitinmenot |
| --- | --- | --- |

Studioalbumin tiedot
 Studio : MTV-Studiot
 Julkaistu: 1986
 Formaatti: LP-levy (MTVLP 007)   C-kasetti (MTV MC 007)
 Tuottaja(t): Aarno Raninen
 Tyylilaji: huumorimusiikki, parodiamusiikki, suomipop
 Kesto: 36.02
 Levy-yhtiö: MTV Oy
 Levymerkki: MTV
Soitinmenojen muut julkaisut
|   | Soi-tin-me-not 1986 | Uffaffaa! 1986 |
Singlet albumilta Soitinmenot
 ”Antaa pakkastuulen tuulla / Tatti ja limanuljaska” Julkaistu: 1987
Soi-tin-me-not on Soitinmenot-televisiosarjan pohjalta tehty studioalbumi, joka sisältää sarjassa esitettyjä kappaleita. Soitinmenot -sarjan lauluja julkaistiin lisää albumeilla Uffaffaa! ja Hui-Hai.
Albumi julkaistiin MTV:n toimesta vinyylilevynä ja C-kasettina vuonna 1986.
Kappaleet

Kaikki kappaleet säveltänyt ja sovittanut Aarno Raninen, sävellykset salanimellä George Romain ja sanoittanut Pertti Reponen salanimellä Alan Dorkin.
| --- | --- |
 A-puoli Elämän sain soimaan – 2.43  Scat – 1.12  Sinä – 3.15  Antaa pakkastuulten tulla – 2.42  Kerran haaveet kaikki haihtuu – 4.56  Hemmetin puheosat – 2.08  Klassillista – 2.32 :  B-puoli Jos kaipaat vuorten taa – 3.30   Rakastan liikaa – 3.45  Tatti ja limanuljaska – 2.09  Näistä päivistä unta nähtiin – 2.51  Shakkitarina – 2.26  60-luvun rakkautta – 2.37  Madrigal – 1.56 
Vinyylilevyn takakannessa on Pertti "Pertsa" Reposen kirjoittama teksti:
»Tuntui hulluudelta suunnitella 50 minuutin kerran kuussa ulostulevaa musiikkisarjaohjelmaa täysin uusin lauluin joka osassa. Mutta hulluja kun oltiin, niitä kai ovat monet muutkin viihteentekijät Suomessa, niin pantiin homma käyntiin. Heikki sanoi tuntevansa pari rautaista naista Kaupunginteattrissa ja kun Ekikin oli lähes vapaalla jalalla, alkoi ensemble hahmottua. Niinkuin moni muukin, joutui Arska kymmenkertaistamaan tavallisen työvauhtinsa pika-Sibeliuksena. Hän keksi nimen Soitinmenot, selvästi viittaus menneisyyteen, kun ei ollut vielä hevosmenoja. "Tuntui kuin olisi astunut Kaupunginteatterin suuresta höyrylaivasta keikkuvaan pikku jollaan", paljasti Eija omistaan ja Susan tunteista. Kun sitten keväällä .85 porukka kokoontui ensi kertaa Arskan kotistudioon soinnuttelemaan, moni kysymysmerkki haihtui taivaan tuuliin. Ja kun vielä ohjaamaan saatiin taisteltua oma AvaruusSeikkulamme, alkoi sormenpäissä kihelmöidä. Mitä jos tää jolla ei heti uppookkaan! Tänään, kun vuosi on mennyt, Soitinmenojen surffaillessa yhä eteenpäin, olemme monille kiitoksen velkaa. Teidän avullanne saimme elämän soimaan.» 
(Hki 25.5.1986 lähes täysissä järjenvoimissa Pertsa Reponen)
Kokoonpano > Solistit

Heikki Kinnunen
Erkki "Eki" Saarela
Eija Ahvo
Susanna "Susa" Haavisto
Kokoonpano > Tuotanto

Aarno Raninen - orkesterinjohto ja tuotanto
Harri Sutinen - äänitys (MTV-Studiot)
Per Wallenius - äänitys (MTV-Studiot)
Jorma Hämäläinen - äänitys (MTV-Studiot)
Sirpa Haapaoja - kannen valokuvat
Pike Rautiainen - kansitaide ja grafiikat
Aiheesta muualla

"Soi-tin-me-not" -albumi Suomen äänitearkiston tietokannassa[vanhentunut linkki]
Suihua

| Suihua (绥化市, Suíhuà Shì) |
| --- | --- |
 Suihuan sijainti Heilongjiangissa, alla sijainti Kiinassa.
 Suihua
 Koordinaatit: 46.6513°N, 126.9626°E 
Valtio:  Kiina
Maakunta:  Heilongjiang
Hallinto:  
 – Hallinnon tyyppi:  Prefektuuritason kaupunki
Pinta-ala  ():  
 – Kokonaispinta-ala:  34 964,17 km²
Väkiluku (2010)  ():  5 418 153
 – Väestötiheys:  155 as./km²
Aikavyöhyke:  UTC+8
 
 www.suihua.gov.cn 
Infobox OKVirheellinen NIMI-arvo: 
Suihua (kiin. 绥化市, pinyin: Suíhuà Shì) on prefektuuritason kaupunki Kiinan kansantasavallan Heilongjiangin maakunnan keskiosassa, linnuntietä noin 105 kilometriä maakuntakeskus Harbinista pohjoiseen. Vuonna 2010 kaupungin asukasluku oli 5,418 miljoonaa ja pinta-ala 35 211 neliökilometriä (toisen lähteen mukaan 34 964 km2).
Suihua rajoittuu etelässä Harbinin, lännessä Daqingin, pohjoisessa Qiqiharin ja Heihen, sekä idässä Yichunin prefektuuritason kaupungit.
Piirikuntatason jako.
Piirikuntatasolla kaupunki jakautuu kaupunkipiiriin (Beilin), kolmeen piirikuntatason kaupunkiin (Anda, Hailun, Zhaodong) ja kuuteen piirikuntaan (Lanxi, Mingshui, Qing’an, Qinggang, Suiling, Wangkui).